Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 3/13/1000	Pezinok, 2.5.2014
EEČ : 2-1-178-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 30. septembra 2009 v  čase okolo 13.19 hod.  na úseku cesty D1 XXXXX pracovníci OŠK KDI KR PZ XXXXX počas výkonu služby zastavili a vážili jeho nákladné motorové vozidlo zn. MAN PANAV, TEČ: XXXXX ktoré v tom čase viedol vodič XXXXX, kde uvedené vozidlo v čase váženia bolo preťažené o 12 800 kg, po zistení tejto skutočnosti vodičovi uložili blokovú pokutu  400,- €  az dôvodu, že menovaný vodič nemal pri sebe hotovosť na zaplatenie blokovej pokuty, tak telefonicky kontaktoval obvineného XXXXX, ktorý sa dostavil k výkonu cestnej kontroly, následne nastúpil k hliadke OŠK KDI KR PZ XXXXX do ich služobného motorového vozidla zn. Volkswagen Multivan, tam zaplatil blokovú pokutu vo výške 400,- € a ďalej príslušníkovi PZ  npor. XXXXX za to, aby preťaženie jeho vozidla neoznámil na Obvodný úrad, odbor dopravy v XXXXX poskytol finančný úplatok vo výške 400,- €, kde príslušník PZ po prerátaní bankoviek mu 200,- € vrátil späť

lebo obvinený sa významnou mierou podieľal na objasnení, zistení a usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného pre taký trestný čin

Odôvodnenie:
Uznesením vyšetrovateľa Ministerstva vnútra SR, sekcie kontroly a inšpekčnej služby, Odboru inšpekčnej služby Východ v Košiciach                                               sp. zn. XXXXX zo dňa 19.02.2014 bolo podľa § 206 ods. 1 Trestného poriadku XXXXX vznesené obvinenie pre prečin podplácania § 333 ods. 1, ods. 2 písm. b/ Trestného zákona na vyššie uvedenom skutkovom základe.
 
V priebehu trestného stíhania bol vyslúchnutý obvinený XXXXX, ktorý spáchanie skutku priznal. Priebeh Spáchanie skutku je obvinenému preukázané aj listinnými dôkazmi: protokol z váženia nákladného motovorévo vozidla, záapisnicami o vydaní veci a vrátení veci, hliadkovými knižkami, plánami služieb, inštruktážami a Dˇalšími dôkazmi.
  
Vykonaným dokazovaním v prípravnom konaní bolo preukázané, že sa stal skutok, ktorý je predmetom trestného stíhania, tento vykazuje znaky prečinu podplácania podľa  § 333 ods. 1, ods. 2 písm. b/ Trestného zákona a dopustil sa ho obvinený XXXXX. 

Podľa § 215 ods. 3 Trestného poriadku prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny, trestného činu založenia, zosnovania a podporovania teroristickej skupiny alebo zločinu spáchaného organizovanou skupinou, zločineckou skupinou a lebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného; zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal.

Niet pochýb, že obv. XXXXX sa významnou mierou podieľal na objasnení korupcie, na zistení a usvedčení páchateľa trestného činu korupcie - XXXXX, ktorý bol právoplatne odsúdený za korupčnú trestnú činnosť aj vďaka jeho aktívnej spolupráci. Práve svedecká výpoveď XXXXX /v trestnej veci ods. XXXXX, vedenej na tunajšej prokuratúre pod sp. zn. XXXXX/ bola jedným z rozhodujúcich dôkazov v trestnej veci vedenej proti tomuto obvinenému. Žiada sa uviesť, že obv. XXXXX vystupoval vo vzťahu ako osoba, ktorú požiadal XXXXX ako verejný činiteľ - policajt prejednávajúci priestupok, o úplatok v súvislosti s preťažením nákladného motorového vozidlaátu. 

Nemožno preto pochybovať o tom, že záujem spoločnosti na postihnutí  verejného  činiteľa, ktorý koná a rozhoduje  na základe zverenej právomoci prevyšuje záujem spoločnosti na postihnutí obv. XXXXX.
 
Z týchto dôvodov bolo za daného stavu veci potrebné trestné stíhanie proti obvinenému XXXXX, pre skutok uvedený vo výrokovej časti tohto uznesenia, podľa § 215 ods. 3 Trestného poriadku zastaviť.

                                                                                        

Poučenie:
Proti   tomuto  uzneseniu   je   prípustná   sťažnosť,  ktorú   možno  podať  Úradu špeciálnej prokuratúry do troch dní od jeho                        doručenia. O sťažnosti  rozhodne špeciálny prokurátor. Sťažnosť má odkladný účinok.  Obvinený proti tomuto uzneseniu sťažnosť podať nemôže (§ 215 ods. 6 Tr. por.)                                

JUDr. Vladimír Kuruc
prokurátor